L 44/16 Jurnalul Oficial al Uniunii Europene 19.2.2010 DECIZII DECIZIA 2010/96/PESC A CONSILIULUI din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze CONSILIUL UNIUNII EUROPENE, având în vedere Tratatul privind Uniunea Europeană, în special articolele 28 şi 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate (IR), întrucât: În Rezoluția sa 1872 (2009) privind situația din Somalia, adoptată la 26 mai 2009, Consiliul de Securitate al Orga- nizaţiei Naţiunilor Unite (CSONU) a subliniat importanța reînființării, instruirii, echipării şi menținerii forțelor de securitate somaleze și a îndemnat statele membre și orga- nizaţiile regionale și internaționale să ofere asistență tehnică în vederea instruirii şi echipării forțelor de secu- ritate somaleze. În Rezoluția 1897 (2009), adoptată la 30 noiembrie 2009, CSONU a reamintit rezoluțiile sale anterioare și a reafirmat respectul său pentru suvera- nitatea, integritatea teritorială, independența politică și unitatea Somaliei. În concluziile sale din 27 iulie 2009, Consiliul a decis să consolideze angajamentul privind promovarea păcii şi a dezvoltării în Somalia. În acest scop, Consiliul a analizat posibilitățile pentru ca Uniunea să contribuie la eforturile internaționale, inclusiv în domeniul securității. În concluziile sale din 17 noiembrie 2009, Consiliul afirmat că mai mult sprijin din partea Uniunii pentru sectorul securității din Somalia ar trebui avut în vedere în cadrul unei abordări largi a UE față de situația din (4) (5) (6) (7) Somalia și că acest sprijin ar trebui să facă parte dintr-un cadru mai larg și coerent implicând o cooperare și coor- donare strânsă a UE cu Uniunea Africană, Organizația Națiunilor Unite şi alți parteneri relevanți, în special Statele Unite ale Americii. În ceea ce priveşte Uniunea Africană, Consiliul a subliniat în continuare importanța rolului Misiunii Uniunii Africane în Somalia (AMISOM). La 17 noiembrie 2009, Consiliul a aprobat un concept de gestionare a crizelor privind o posibilă misiune europeană de securitate şi apărare pentru a contribui la instruirea forțelor de securitate ale Guvernului federal de tranziție al Somaliei (GFT) şi a solicitat planificarea în continuare a activității. În consecință, Comitetul politic şi de securitate (COPS) a desemnat o autoritate de plani- ficare. Prin scrisorile din 18 noiembrie 2009 și 23 ianuarie 2010, GET și-a exprimat aprecierea pentru eforturile Uniunii de coordonare a instruirii forțelor de securitate somaleze şși pentru toate eforturile acesteia în direcţia păcii și stabilității în Somalia și a asigurat Uniunea de angajamentul său de a fi responsabilă de recrutarea, instruirea și menţinerea recruților; TFG a subliniat, de asemenea, angajamentul său pentru o politică de secu- ritate mai largă în Somalia. Printr-o scrisoare din 30 noiembrie 2009, adjunctul Reprezentantului Special al Uniunii Africane pentru Somalia din partea Comisiei Uniunii Africane a salutat analiza pozitivă a UE privind instruirea a peste 2 000 de membri ai forțelor somaleze. La 8 decembrie 2009, Consiliul a ales o opţiune stra- tegică militară pentru posibila misiune militară a UE.